આપ વિવિધ અંગ્રેજી લેખોનું ભાષાંતર કરીને અહીં ઉમેરી રહ્યાં છો તે ખુબ સરાહનિય કામ છે. આપનું તે કાર્ય વધુ વાંચવાલાયક બનાવવા માટે, અમુક બાબતોનું ધ્યાન રાખશોતો લેખો દીપી ઉઠશે, જેમકે, ગુજરાતીમાં આંકડાઓને પણ ગુજરાતી લિપિમાં લખવાનો રિવાજ છે, અને ભલે અન્ય જગ્યાએ હોયકે ના હોય, આપણે અહીં વિકિપીડિયામાંતો આંકડાઓ ગુજરાતીમાં જ લખીએ છીએ, તો ભવિષ્યમાં આપ પણ ભાષાંતરિત લેખોમાં આંકડાઓનું લિપ્યાંતરણ કરશો એવી વિનંતી. બીજું એ કે જ્યારે એવા શબ્દો કે જેના ઉપર અહીં લેખો ન બનેલા હોય, તે લાલ કડીઓથી દેખાય છે, આખો લેખ આવી લાલ કડીઓથી ભરેલો હોય તો ખુબ ખરાબ દેખાય છે, માટે, જ્યારે ભાષાંતર કરો ત્યારે, અંગ્રેજી કે હિંદીમાં હોય તે બધીજ કડીઓ અહીં ઉમેરવાની જરૂર નથી હોતી, ફક્ત સમજદારી પૂર્વક જે લેખો હોય કે હોવાની શક્યતા હોય તેને જ કડીઓ આપો તો લેખ સારો દેખાશે.